Քելլի Սյու ԴեՔոննիք

**Քելլի Սյու ԴեՔոննիք** (Kelly Sue DeConnick, ), ամերիկացի կոմիքսների գրող և խմբագիր և մանգայի անգլալեզու համապատասխանեցնող։

## Գործունեություն
Քելլի Սյու ԴեՔոննիքն առաջին անգամ ներկայացվել է կոմիքսների ինդուստրիայի մեջ մեծահասակների ամսագրերում լուսանկարների համար տեքստեր գրելով։ Նա, ի վերջո, անցել է իր սեփական պատմությունները հրապարակելու հարթկին, որը նախատեսված էր կոմիքսների հեղինակ Ուորեն Էլիսի համար։ Վերջինս հրավիրել է նրան աշխատելու իր այն ժամանակվա նոր կայքում՝ artbomb.net: Այստեղ Քելլին գրել է կոմիքսների կատալոգի համար։ Հետագայում նա աշխատանքի է ընդունվել՝ հարմարեցնելով ճապոնական մանգա կոմիքսների թարգմանությունները *Tokyopop* և *Viz Media* ամսագրերի համար։

Սյուժեի գծերին ճշտորեն հետևելու համար նա աշխատել է թարգմանչի հետ, երբ երկխոսությունները հարմարեցնում էր անգլերեն լեզվին։ Քելլի Սյու ԴեՔոննիքը դրանով զբաղվել է յոթ տարի, և գրել է կոմիքսների ավելի քան 11000  էջեր։ Օտար լեզվի ադապտացիայի մեջ իր աշխատանքի մասին նա ասել է. «...երբ մարդիկ ասում են, որ երկխոսությունն իմ սցենարների լավագույն մասն է, դա այն պատճառով է, որ ես մեծ պրակտիկա եմ ունեցել»։

Քելլի Սյու ԴեՔոննիքի առաջին հրատարակված կոմիքսների պատմությունը հինգ էջանոց տեքստային պատմություն է` «CSI. Հանցագործության վայրի հետաքննություն – Դոմինոս#5» (*CSI. Crime Scene Investigation – Dominos* #5), որը հրապարակվել է 2004 թվականի դեկտեմբերին։ 2011 թվականին նա գրել է հինգ թողարկումից բաղկացած  գերչարագործ *Նորման Օսբորնի* սահմանափակ շարքը, որը նկարել է Էմմա Ռիոսը։ Պատմությունը սկսվում է Օսբորնի բանտարկությունից։

Քելլի Սյու ԴեՔոննիքը սկսել է գրել DC կոմիքսի Ակվամենի թիվ 43 թողարկումը 2018 թվականի դեկտեմբերին։ Նրան հետաքրքրել է կերպարը, քանի որ այն այնքան էլ հայտնի չէր, որքան *Արդարության լիգայի* իր գործընկեր հերոսները։ 2018 թվականին տված հարցազրույցում Քելլի Սյու ԴեՔոննիքն ասել է, որ «Ակվամենը [...] համարվում է երկրորդական կերպար։ [...] Ինչը նրան  սկզբից ևեթ դարձնում է աութսայդեր, և դա այն տեղն է, որտեղից էլ ես իսկապես սիրում եմ աշխատել»։ Ի պատասխան նրանց, ովքեր անհանգստանում էին, որ նա կփոխի կերպարը, ԴեՔոննիկն ասել է. «Ես գրում եմ իմ Ակվամենը։ Ես արել եմ իմ հետազոտությունը... Կերպարով հետաքրքրվելը մի բան է, իսկ սեփական ուրույն մոտեցում ստեղծելը՝ մեկ այլ բան»։

2021 թվականից մինչև 2022 թվականը Քելլի Սյու ԴեՔոննիքը DC կոմքսի *«Հրաշք կինը*» կոմիքսների գրքի 80-ամյակը նշանավորել է գրելով երեք թողարկումից բաղկացած սահմանափակ շարք` *«Հրաշք կնոջ պատմություն. Ամազոնուհիները»* վերնագրով։ Սյու ԴեՔոննիքը ոգեշնչվել է Ջորջ Պերեսի վերամշակած Հրաշք կնոջ (*Wonder Woman)* կերպարով.  *«Հրաշք կնոջ պատմություն. Ամազոնուհիները*» կոմքսներում նկարագրել է իրադարձությունները, որոնք տեղի են ունցել ամազոնուհիների արքայադուստր Դիանայի ծնունդից առաջ և ներկայացրել է ամազոնուհիների առաջացման պատմությունը և այն մասին, թե ինչպես է Հիպոլիտան դարձել նրանց թագուհին։ *«Հրաշք կնոջ պատմություն. Ամազոնուհիները*» շարքի առաջին թողարկումը նկարազարդել է Ֆիլ Հիմենեսը, երկրորդը՝ Ջին Հան, իսկ երրորդը՝ Նիկոլա Սքոթը։ 2023 թվականի հունիսին թողարկվել է կոմիքսների մինի-շարքի օմնիբուս հրատարակությունը։

## Անձնական կյանք
Քելլին մեծացել է տարբեր ռազմական բազաներում, քանի որ նրա հայրը ծառայել է Միացյալ Նահանգների ռազմաօդային ուժերում։ Քելլի համար կոմիքսները «բազայի մշակույթի» մի մասն են եղել. նրա մայրը գնում էր «Հրաշք կին» (*Wonder Woman*) սուպերհերոսների մասին կոմիքս գրքեր՝ մտածելով, որ դրանք *աղջկական* («Go Girl») գրքեր են, և նվիրում էր Քելլի Սյու ԴեՔոննիքին որպես պարգև։

Քելլին Օստինի Տեխասի համալսարանում ստացել է դրամատիկական արվեստի գիտական կոչում։

Քելլի Սյու ԴեՔոննիքն ամուսնացած է կոմիքսների գրող Մեթ Ֆրեքշնի հետ։ Նրանք ունեն երկու երեխա՝ Հենրին և Թալուլլան։

## Ֆեմինիզմ
[մինի|ԴեՔոննիկը Նյու Յորքի BookCon [երկրպագուների համագումարում 2019 թվականի հունիսին]]

Քելլի Սյու ԴեՔոննիքը ինքնահռչակ ֆեմինիստ է և օգտագործում է իր դիրքը կոմիքսներում ֆեմինիզմի և ֆեմինիստական գաղափարների առաջխաղացման համար։ Նա սկսել է #VisibleWomen շարժումը Թվիթթերում 2016 թվականի մարտին՝ «մարդկանց այն տեսակետը թոթափելու, որ կին կոմիքսիստները հազվադեպ են, որպեսզի ուշադրություն հրավիրի նշված արվեստագետների վրա և ստիպի նրանց աշխատել»։

Նոր արվեստագետներին աջակցելու մեկ այլ փորձով Քելլի Սյու ԴեՔոննիքն օգնել է ստեղծել *Creators for Creators* (Ստեղծողներ ստեղծողների համար) ոչ առևտրային կազմակերպությունը, որը դրամաշնորհներ և ուսուցում է տրամադրում նոր արվեստագետներին։ Երբ նրան հարցրել են ինչպես պայքարել սեքսիզմի դեմ կոմիքսների ոլորտում, որտեղ պատմականորեն գերակշռում են տղամարդիկ, Քելլի Սյու ԴեՔոննիքը խորհուրդ է տվել «սարսափազդու լինել»։

Քելլի Սյու ԴեՔոննիքն իր աշխատանքում շեշտադրում է արել «վտանգված աղջկա» (*Damsel in distress*) կարծրատիպը կոտրելու վրա։ Կոմիքսների երկրպագուները բացասական են արձագանքել մի քանի փոփոխություններին, որոնք նա կատարել էր Քերոլ Դանվերսի կոմիքսների հետ *[[Միսս Մարվել|Ms Marvel]]* և *Captain Marvel* *կոմքսների* համար աշխատելիս. նրան մեղադրել են «զայրացած ֆեմինիստ» լինելու և «հերոսին իր ֆեմինիստական օրակարգը [թելադրելու] մեջ»։ Ինչ վերաբերում է Քերոլ Դանվերսը գրելու հնարավորությանը, Քելլի Սյու ԴեՔոննիքն ասել է. «Կին կերպարներ գրելու գրեթե բոլոր հնարավորություններից ես կօգտվեմ, քանի որ ուզում եմ ավելի շատ տեսնել նրանց»։

Նա քննադատության է արժանացել կերպարի նկատմամբ իր մոտեցման վերաբերյալ կոմիքսների առաջին համարի լույսընծայումից առաջ, քանի որ մտահոգություն կար, որ հնարավոր է նա իր ֆեմինիստական համոզմունքներն ավելի կկարևորի, քան կերպարը բազմակողմանի ներկայացնելը։ ԱՄՆ օդուժում իր ընտանեկան անցյալից օգտվելով՝ նա կարողացել է «լրացուցիչ հարթություն ավելացնել» Դանվերսի կերպարը զարգացնելիս և «անձնական տեսանկյուն տալ դրան»։ Այդ ընթացքում կերպարի ծածկանունը և համազգեստը փոփոխվել են, թեև Քելլի Սյու ԴեՔոննիքը նշել է, որ այդ փոփոխությունների պլանները դեռևս իր մասնակցությունից առաջ են նախատեսված եղել։ Այս նոր և կատարելագործված Քերոլ Դանվերսի միջոցով ԴեՔոննիկն ազդել է 2019 թվականի *[[Կապիտան Մարվել (ֆիլմ)|Captain Marvel]]* *[[Կապիտան Մարվել (ֆիլմ)|ֆիլմի]]* սյուժեի հիմքի վրա։

Ըստ 2014 թվականի ուսումնասիրության՝ կոմիքսներ ընթերցողների ամենաարագ աճող ժողովրդագրական խումբը երիտասարդ չափահաս կանայք են։ Ընդ որում, Քելլի Սյու ԴեՔոննիքի կոմքսի *Pretty Deadly* (Մահու չափ գեղեցիկ) անվանումը դարձել է այս աճող ժողովրդագրական ուշադրությունը գրավող պատճառներից մեկը։

Քելլի Սյու ԴեՔոննիքը նաև առաջարկել է «Սեքսուալ լամպի թեստ» (Sexy Lamp Test), որպես լրացում Բեդթքելի թեստինː

*Կապիտան Մարվելի* մասին տղամարդ երկրպագուների քննադատությանն ի պատասխան` Քելլի Սյու ԴեՔոննիքը ստեղծել է իր *«Bitch Planet»* (Էգ մոլորակ) շարքը։ Նա բացատրել է.

*Bitch Planet-ը* հակաուտոպիստական շարք է, որտեղ «անհնազանդ» կանանց բանտարկում են մեկ այլ մոլորակի  «ուղղիչ հաստատությունում»։ Քելլի Սյու ԴեՔոննիքի համար *Bitch Planet*-ի ոգեշնչման աղբուր են ծառայել Մարգարեթ Էթվուդի «Աղախնի պատմությունը» (*The Handmaid's Tale)* և *RoboCop-ը*։

*Bitch Planet-* ում հայրիշխանական կանոններին չհետևող և բանտում հայտնված կանանց վրա «անհնազանդություն» խորհրդանշող դաջվածքներ են արվում։ Կոմիքսի շատ երկրպագուներ նույնպես իրենց մարմնի վրա նմանատիպ խորհրդանիշներ են դաջում, քանի որ նրանք ասոցացվում են կոմիքսում ներկայացված կանանց հետ։ Այս խնդիրը ԴեՔոննիկը բարձրաձայնել է 99U-ի ելույթումː

[մինի|ԴեՔոննիկի ամուսինը` կոմիքսների սցենարիստ Մեթ Ֆրեքշնը (ծնվ.` 1975) Նյու Յորքի  ''Comic Con'' [երկրպագուների համագումարում 2011 թվականին]]

2012 թվականին Քելլի Սյու ԴեՔոննիքը որպես հյուր մասնակցել է Դուբլինի Դանդրում շրջանում կայացած Կոմիքսների ցուցադրության միջազգային ցուցահանդեսին (*International Comics Expo*)։ Իռլանդական կոմիքսների լրատվական կայքը նրան հիշատակել է միայն ամուսնու` կոմիքսների սցենարիստ Մեթ Ֆրեքշնի հետ կապված, իսկ երկրպագուները և գործընկեր մասնագետներն ի պատասխան ստեղծել են «ոչ թե Մեթ Ֆրեքշնի կինը» մեմ։ Նման ուշադրությունից հետո կայքը փոփոխություն է կատարել իր ցուցակներում։

2014 թվականին Չիկագոյի «Գրեհեմ Կրեկերս» կոչվող կոմիքսների խանութը, Քելլի Սյու ԴեՔոննիքին կատակով անվանել է  «Միսիս Մեթ Ֆրակցիա» (*Fraction*, «կոտորակ», «մաս» իմաստով) նրա *«Bitch Planet»* գրքի մասին գրախոսականում և նույն գրախոսական շարքում նշել է Մեթ Ֆրեքշնին որպես «Պարոն Քելլի Սյու ԴեՔոննիք»։ Երկրպագուները նրանց մեղադրել են կնոջն ամուսնու անունով հիշատակելու պատմության բարդությունը թերագնահատելու մեջ և պահանջել են Քելլի Սյու ԴեՔոննիքին համապատասխան ճանաչման արժանացնել իր աշխատանքի համար։ Ավելի ուշ կոմիքսների խանութը ներողություն է խնդրել և վերանայել է զույգի անուններն իր գրախոսականներում։

2013 թվականին համաժողովի ժամանակ նա հայտարարել է. «Ես պատրաստ եմ մարդկանց անհարմարավետություն պատճառել, որպեսզի աղջիկս ստիպված չլինի դա անել»։ Հաջորդ տարի տված հարցազրույցին, նա բացատրել է. «Չեմ կարծում, որ մարդկանց անհարմարավետություն պատճառելը նպատակ է։ Դա այն է, ինչը ես պատրաստ եմ անել։ Ես նպատակաուղղված փորձում եմ ինձ դուրս մղել իմ հարմարավետության գոտուց։ Ինչը բավականին կլիշե է, բայց այն կլիշեներից մեկը, որն առաջացել է ոչ առանց պատճառի»։

Քելլի Սյու ԴեՔոննիքը կարևորում է իր ամբողջական անունն օգտագործելը։

## Մրցանակներ
2022 թվականին

* Վիլլ Այսների մրցանակ, լավագույն կոմիքսների պատմություն անվանակարգում նկարիչ Ֆիլ Հիմենեսի հետ «Հրաշք կնոջ պատմություն. Ամազոնուհիները» *հատոր 1* (*Wonder Woman Historia: The Amazons* #1) համար։

2018 թվականին

* Հյուգո մրցանակ լավագույն գրաֆիկական պատմություն անվանակարգում – *Բիջ մոլորակ, 2-րդ հատոր. Բիջի Նախագահը*, նկարազարդողներ` Տակի Սոմա և Վալենտին Դե Լանդրո։
* Բրիտանական Ֆանտազիա մրցանակ լավագույն կատակերգական/գրաֆիկական վեպ անվանակարգում – *Բիջ մոլորակ, 2-րդ հատոր. Նախագահ Բիչ*։

2016 թվականին

* Բրիտանական Ֆանտազիա մրցանակ «Լավագույն կատակերգական/գրաֆիկական վեպ» անվանակարգում. *«Բիջ մոլորակ», հատոր 1*։

2014 թվականին

* Այսների մրցանակ լավագույն գրող անվանակարգում, «Մահու չափմ գեղեցիկ» (*Pretty Deadly)* սերիալ, որը ստեղծվել է Էմմա Ռիոսի հետ համագործակցությամբ։

## Մատենագրություն
### Պատկերային կոմիքսներ

* 2006 թվականին «24/7» (*24Seven),* հատոր 1, գրաֆիկական վեպ, այլ նկարիչների հետ, 225 էջ, 
* 2007 թվականին «24/7» (*24Seven),* հատոր 2, գրաֆիկական վեպ, այլ նկարիչների հետ, 240 էջ,
* 2008 թվականին «» (*Comic Book Tattoo),* գրաֆիկական վեպ, այլ նկարիչների հետ, 480 էջ, 
* 2013 թվականից -շարունակելի, «Մահու չափ գեղեցիկ» (*Pretty Deadly),* Էմմա Ռիոսի հետ
** *2014* *թվականին Հատոր 1։ The Shrike* #1–5  (120 էջ,)
** *2016* *թվականին Հատոր 2. Արջը* #6–10 (152 էջ,)
** *2020* *թվականին Հատոր 3. Առնետը* #1–5 (152 էջ,)
* 2014 թվականից -շարունակելի, «Բիջ մոլորակ» (*Bitch Planet),* Վալենտին Դե Լանդրոյի հետ
** *2015* *թվականին Հատոր 1. Արտակարգ մեքենա* #1–5 (136 էջ, )
** 2017 թվականին *Հատոր 2. Նախագահ Բիչ* #6-10 (144 էջ, ):

### IDW (Idea and Design Works) կոմիքսների հրատարակչություն
* 2007 թվականին «Գիշերվա 30 օր. Էբեն և Ստելլա» (*30 Days of Night: Eben & Stella)* սահմանափակ քանակություն։ Գրքի հիման վրա նկարահանվել է «Գիշերվա 30 օր» ամերիկյան սարսափ ֆիլմը։
** *«Գիշերվա 30 օր. Էբեն և Ստելլա» հատոր 7* (104 էջ, 2007,)
*** «Էբեն և Ստելլա» *հատոր 1–4* (Սթիվ Նայլսի և Ջասթին Ռենդալի հետ)։

### Մանգայի ադապտացիաներ
* *Սև կատու,* հատ. 1–20
* *Կապույտ գարուն*
* *B.O.D.Y.,* հատ. 1–4
* *Դևի օրագիր,* հատ. 1–7
* *Խավարի ժառանգները,* հատ. 1–3
* Բռնակալ Սիրահար, հատ. 1–4
* *Կասկած!!*  հատ. 1–6
* *Մրգերի զամբյուղ,* հատոր1–3
* *Girl Got Game* հատ.1–10
* *Kare First Love,*  հատ. 1–10
* *MeruPuri*, հատ.1–4
* *Nightmare Inspector,*  հատ.1
* *Պորտուս*
* *Ral (Omega) Grad,*  հատ 1
* *Զգայական արտահայտություն, հ*ատ. 1–18
* *Սեքսուալ ձայն և* *Ռոբո*
* *Slam Dunk,* հատ. 1–16

### Այլ
Սյու ԴեՔոննիքը եղել է *[[Կապիտան Մարվել (ֆիլմ)|Կապիտան Մարվել ֆիլմի]]* խորհրդատու։ Նա նաև հանդես է եկել որպես գնացքի ուղևոր, ով բախվում է Քերոլ Դանվերսին։

## Նշումներ

## Ծանոթագրություններ

## Արտաքին հղումներ
* 
* 
* Kelly Sue DeConnick at Mike's Amazing World of Comics
* Kelly Sue DeConnick at the Unofficial Handbook of Marvel Comics Creators
* Interview with Kelly Sue DeConnick @ GeekGirlCon 2013 on YouTube

Կատեգորիա:Marvel Comics գրողներ
Կատեգորիա:Ամերիկացի ֆեմինիստ գրողներ
Կատեգորիա:Կոմիքսների հեղինակներ